תמר זנדברג

תמר זנדברג (נולדה ב-29 באפריל 1976, כ"ט בניסן ה'תשל"ו) היא פוליטיקאית ישראלית. כיהנה כשרה להגנת הסביבה מטעם מפלגת מרצ, וכיהנה גם כיו"ר מרצ בשנים 2018–2019 וכחברת הכנסת מהכנסת ה־19 ברציפות עד 24 כולל. כיום היא עומדת בראש המכון לחקר מדיניות אקלים לאומית (INCPR) באוניברסיטת בן-גוריון. קודם לכהונתה בכנסת, הייתה חברת מועצת עיריית תל אביב-יפו, יו"ר סיעת "הבית החברתי" בנעמת ויו"ר הוועד המנהל בארגון "ישראל בשביל אופניים". זנדברג נולדה ברמת גן, בת לאסתר זנדברג, עיתונאית ילידת הארץ, ויואל זנדברג, מהנדס מכונות יליד ברית המועצות. אחותו הגדולה של כדורגלן נבחרת ישראל לשעבר מיכאל זנדברג. גדלה והתחנכה בעיר הולדתה, ולמדה בתיכון בליך. בצה"ל שירתה כמורה חיילת ברשות שמורות הטבע באזור הגליל המערבי. התגוררה בקיבוץ אפק. תמר זנדברג היא נכדתו (מצד אמה) של ישראל אילן (בוים), אשר הוא ושני אחיו: משה ודוד אילן (בוים) היו ממתנדבי היישוב בא"י לצבא הבריטי, לחיל החפרים שלחמו במסגרת חיל המשלוח הבריטי במערכה על יוון אפריל עד יוני 1941, שבסיומה נפלו בשבי הנאצי, במהלכו שהו בסטלאג 344 בלמסדורף שבשלזיה עד 1945. חלק מבני משפחותיהם חברים בפורום משפחות פדויי השבי - לוחמי חיל החפרים. זנדברג בעלת תואר ראשון במשפטים מאוניברסיטת תל אביב, תואר ראשון בפסיכולוגיה וכלכלה מהאוניברסיטה העברית בירושלים ותואר שני (בהצטיינות יתרה) בפסיכולוגיה חברתית באוניברסיטת בן-גוריון בנגב. הייתה דוקטורנטית לפוליטיקה וממשל באוניברסיטת בן-גוריון, ושימשה מרצה במחלקה למינהל ומדיניות ציבורית במכללת ספיר מ-2003 ועד כניסתה לכנסת ב-2013. כתבה טור קבוע באתר האקטיביזם למען מדינת רווחה בישראל, "עבודה שחורה". בשנת 2003, בעת לימודיה באוניברסיטת תל אביב, החלה את פעילותה הפוליטית כעוזרת פרלמנטרית של חבר הכנסת מטעם מרצ רן כהן, משרה שבה החזיקה עד שנת 2008. בסוף הקדנציה שלו, כשהודיע שאינו מתכוון להמשיך להתמודדות נוספת, החליטה להתמודד בעצמה לתפקיד פוליטי ונבחרה למקום השני ברשימת מרצ תל אביב-יפו למועצה. מרצ תל אביב-יפו זכתה לשלושה מנדטים בבחירות לעיריית תל אביב בשנת 2008, וזנדברג נכנסה למועצת העיר. סיעת מרצ נכנסה לקואליציה העירונית, ממנה פרשה בהמשך, וזנדברג נבחרה לעמוד בראשות הוועדה לקידום מעמד האישה, בנוסף לחברותה בוועדת הכספים ובוועדת המועצה. פעלה נגד פתיחת מועדון חשפנות חדש בקולוסיאום בכיכר אתרים בתל אביב שנפתח בסופו של דבר בשנת 2012, והביעה מחאה בנושא נישואים אזרחיים ונישואים חד מיניים וקידום יזמות נשית זעירה. שימשה חברת דירקטוריון ויו"ר ועדת הביקורת ברשות לפיתוח כלכלי תל אביב-יפו. הנחתה צעדה מקומית בתל אביב במסגרת האירוע הליכות ג'יין בנוגע למאבק המכולות המקומי. זנדברג הגתה תוכנית ל"חינוך מגדרי" בגיל הגן; במסגרת היוזמה לומדות הגננות מבוא כללי לפמיניזם וכלים שונים שנועדו לעזור להן לקדם תפיסה מגדרית שוויונית בגן הילדים, בהם העמקת המודעות לסטראוטיפים מגדריים. בתחום התחבורה יזמה הצעה להפעלת תחבורה ציבורית בשבת, בהחלטה החורגת מהסכם הסטטוס קוו. לאחר התנגדות משרד התחבורה, הגישה ביחד עם חברי סיעתה עתירה לבג"ץ נגד שר התחבורה בעניין זה. היא תומכת בהפחתת השימוש בכלי רכב פרטיים, ועידוד שימוש בתחבורה ציבורית ובאופניים להתניידות כחלק מאג'נדה סביבתית-עירונית. לקחה חלק במחאת האוהלים, בה שימשה כחברה בצוות דיור תכנון ותחבורה של צוות המומחים המייעץ למחאה (צוות ספיבק-יונה). במהלך ההפגנות הובילה ביחד עם חברי סיעתה את מהלך פרישת מרצ מהקואליציה העירונית של רון חולדאי, בשל דיכוי ההפגנות באופן אלים. במהלך המחאה התגבשה אצלה המחשבה כי אל מול המשבר הכלכלי-חברתי שהמחאה מציגה, קיימת תחושת חידלון מפעולות ההסתדרות בראשות עופר עיני. ביחד עם חבר הכנסת איתן כבל הייתה חלק מסיעת "הבית החברתי" שניסתה להדיח את עיני ולהביא להישגים פוליטיים ברוח דרישות המחאה. זנדברג התמודדה לראשות נעמת, הפסידה לגליה וולוך, וכיהנה כיו"ר סיעת "הבית החברתי" בנעמת, וכחברת ועדת המבקר בבית נבחרי ההסתדרות מטעם סיעת הבית החברתי שבאופוזיציה לעיני. זנדברג ארגנה הפגנות יומיות מתחת לביתו של שר הביטחון, אהוד ברק, שנערכו במשך שבועיים, במחאה כנגד כוונתו של ברק, לטענת המוחים, לתקוף באיראן. בהפגנות עלו שאלת מוכנות העורף הישראלי, מחיר הדמים של המבצע הצבאי, ושאלת האופציה הדיפלומטית. ב-2010 ביקרה בקברו של יאסר ערפאת במסגרת ביקור פוליטי במוקטעה ברמאללה, ואף העלתה לאתרה האישי ולפליקר תמונה שלה ליד הקבר. צילום זה הפך לוויראלי ברשתות החברתיות באינטרנט ושימש גולשים רבים לתקוף את זנדברג. ב-2018 הכחישה כי ביקרה בקבר. בפברואר 2024 הצטרפה לסגל אוניברסיטת בן-גוריון לעמוד בראש המכון הלאומי לעיצוב וחקר מדיניות אקלים. המכון פועל בצומת שבין מחקר אקדמי, מדיניות ציבורית, חברה אזרחית והסקטור הפרטי להוות כלי לגיבוש ועיצוב מדיניות אקלים מבוססת ידע, רלוונטית ומשפיעה. בספטמבר 2024 נבחרה לכהן כיו"ר ארגון "חיים וסביבה", ארגון הגג של ארגוני הסביבה בישראל. יחד אתה, נבחרו עוד שלושה נציגים מאוניברסיטת בן-גוריון: פרופ' רז ילינק, סגן נשיא האוניברסיטה, פרופ' נדב דוידוביץ וד"ר אבנר גרוס, שכולם מחויבים לקידום מדיניות סביבתית מבוססת נתונים. בשנת 2013 נבחרה למקום השישי ברשימת מרצ בבחירות לכנסת ה-19, לאחר שאת קמפיין הבחירות שלה מימנה באמצעות אתר תרומות אינטרנטי, בו אנשים יכלו לתרום לקמפיין בסכומים של עד 1,000 ש"ח. אחת מפעולותיה הראשונות כחברת הכנסת ה-19 הייתה התלוות לתפילת ראש חודש של ארגון נשות הכותל, מתוך הזדהות עם מאבקן למען חופש דת ברחבת הכותל המערבי. זנדברג כתבה מאמר למען הפעילות באתר "צו פיוס", ולדבריה בעקבות הנוכחות והחסינות הפרלמנטרית של חברות הכנסת, לראשונה זה מספר חודשים לא היו עצורות בתפילה. כחברת הכנסת הקימה וכיהנה כיו"ר משותף של השדולה לתחבורה בת קיימא, הפועלת לטובת קיומה של תחבורה ציבורית יעילה, שבילי אופניים, מדרכות, דרכי גישה ועוד. בנוסף, יזמה וכיהנה כיו"ר משותף של שדולת העירוניות, הפועלת לחיזוק והרחבת הערים הקיימות מתוך מניעים כלכליים, חברתיים ואקולוגיים. כמו כן כיהנה כראש ועדת המשנה לנושא חופי ישראל. במהלך הקדנציה הראשונה שלה, כיהנה בוועדת הפנים והגנת הסביבה וועדת קידום מעמד האישה ושוויון מגדרי לצד היותה חברה במשלחות הכנסת לאיגוד הבין-פרלמנטרי IPU, לאספה הפרלמנטרית לארגון לשיתוף פעולה וביטחון באירופה – אבש”א (OSCE) ולאסיפה הפרלמנטרית של מועצת אירופה. זנדברג תומכת בלגליזציה של קנאביס, והגישה הצעת חוק לאי הפללה של צרכני שימוש עצמי. היא תמכה במאבק החולים המטופלים בקנאביס רפואי מול משרד הבריאות, והוזמנה לדבר בעצרת המאבק ללגליזציה בכיכר רבין. בריאיון עמה סיפרה כי היא נוהגת לעשן קנאביס, והיא רואה בכך התנהגות נורמטיבית. בינואר 2015, לקראת הבחירות לכנסת העשרים, שובצה זנדברג במקום החמישי ברשימת מרצ ונבחרה לכנסת העשרים. במהלכה מונתה לראש הוועדה למאבק בנגעי הסמים והאלכוהול והייתה לראש הוועדה הראשונה שתומכת בלגליזציה של קאנביס וחברה בוועדת הפנים והגנת הסביבה. היא הובילה מספר שדולות בכנסת העשרים, כיו"ר שותפה: השדולה לתחבורה בת קיימא ביחד עם ח"כ אורי מקלב (יהדות התורה), שדולת העירוניות העוסקת בקידום התחדשות עירונית והדגשת חשיבות המרחב העירוני במדינת ישראל ביחד עם ח"כ דב חנין (הרשימה המשותפת), והשדולה הסביבתית-חברתית ביחד עם רחל עזריה (כולנו) וח"כ חנין. בתחילת דרכה של הכנסת העשרים זכתה בפרס הגלובוס הירוק מטעם הארגון "חיים וסביבה", על עבודתה הציבורית למען איכות הסביבה וקידום חקיקה ירוקה ובת קיימא. בינואר 2018 קראה כלפי חברי הליכוד בוועדת הפנים "אתם חברים של נאצים". בעקבות כך החליטה ועדת האתיקה של הכנסת להטיל עליה נזיפה. ערך מורחב – הבחירות לראשות מרצ (2018) במהלך הבחירות לכנסת העשרים ואחת, ב-11 בינואר 2018 הצהירה כי תתמודד בבחירות המוקדמות לראשות מרצ. ב-22 במרץ 2018 נבחרה ליושבת ראש מרצ ברוב של 71%, כשהיא משיגה שיעור תמיכה גבוה במיוחד של 98% במגזר הערבי-דרוזי. זמן קצר לאחר הבחירות פורסם כי זנדברג קיבלה ייעוץ ממשה קלוגהפט, שייעץ בעבר לקמפיינים של נפתלי בנט ו"אם תרצו". לאחר פרסום המפגש ביניהם, הכחישה כי ייעץ לה, אולם לאחר מכן חזרה בה ואמרה שקלוגהפט סייע לה ללא תשלום, והתנצלה על הפרשה. המפלגה זכתה ב-4 מנדטים וזנדברג נבחרה לכהונתה השלישית בה הייתה חברה בועדה המסדרת. באותה שנה, נכללה ברשימת הנשים החזקות של עיתון פורבס ישראל במקום ה-22. בתחילת אפריל 2018 תקפה את מערכת הביטחון על הריגת 15 פלסטינים במאבק בצעדת השיבה הגדולה וקראה לחקירה. תגובתה גררה ביקורת קשה משני צידי המפה הפוליטית. ערך מורחב – הבחירות לראשות מרצ (2019) בבחירות לראשות מרצ לקראת הבחירות לכנסת העשרים ושתיים שנערכו ב-27 ביוני 2019 הפסידה לניצן הורוביץ. בבחירות לרשימה הגיעה זנדברג ראשונה ובעקבות זה, הוצבה במקום ה-4 ברשימת המחנה הדמוקרטי של המפלגות מרצ, ישראל דמוקרטית והתנועה הירוקה. הרשימה זכתה ב-5 מנדטים וזנדברג נכנסה לכנסת, בה המשיכה לכהן כחברה בוועדה המסדרת וועדת הכנסת. בבחירות לכנסת העשרים ושלוש במרץ 2020 הוצבה במקום ה-4 ברשימת העבודה-גשר-מרצ שהורכבה משלוש מפלגות – העבודה, גשר ומרצ ונכנסה לכנסת לאחר שהרשימה זכתה ב-7 מנדטים. במהלכה, הייתה חברה במספר ועדות בהן הועדה לקידום מעמד האישה ולשוויון מגדרי, הוועדה לזכויות הילד, ועדת הכלכלה, ועדת המשנה למאבק בסחר בנשים ובזנות וועדת האתיקה. לקראת הבחירות לכנסת ה-24 הוצבה במקום השני ברשימת מרצ לכנסת. מרצ קיבלה 6 מנדטים וזנדברג נבחרה לכהונה נוספת בכנסת. לאחר מינויה לשרה, התפטרה מהכנסת במסגרת החוק הנורווגי. במוקמה נכנסה לכנסת גבי לסקי. לאחר הקמת ממשלת ישראל השלושים ושש מונתה זנדברג לשרה להגנת הסביבה ה-19. מספר ימים לאחר השבעתה הכריזה כי תמנה את גלית כהן, מי שכיהנה קודם לכן כסמנכ"לית תכנון ואסטרטגיה, לתפקיד מנכ"לית המשרד להגנת הסביבה. ביולי 2021, הביעה תמיכה בהעברת סמכויות צער בעלי חיים ממשרד החקלאות למשרד להגנת הסביבה. בנוסף, הציגה תוכנית סביבתית חדשה לחברה הערבית. בהמשך פורסם כי זנדברג מקדמת יחד עם שר האוצר, אביגדור ליברמן מס קנייה על כלי פלסטיק חד-פעמיים, מתוך כוונה עתידית להכפיל את מחירם. כמו כן, הרחיבה את תחולת חוק הפיקדון על מכלי משקה לבקבוקים גדולים. עם זאת, המשרד דאג לאיסוף המיחזוריות מבלי לקבוע נהלים לאיסוף הבקבוקים הגדולים וכתוצאה מכך, נוצרו קשיים בהעברת הבקבוקים מהציבור למחזור. באוקטובר 2021, קידמה את הצטרפות ממשלת ישראל ליוזמה אמריקאית-אירופית להפחתה של פליטת גז המתאן. בנוסף, פורסמה תוכנית ממשלתית שתיישם בפועל את האסטרטגיה של המשרד להגנת הסביבה למעבר לכלכלה דלת פחמן והיערכות למשבר האקלים. יחד עם השרות אורית פרקש הכהן וקארין אלהרר, יזמה זנדברג העברת החלטת ממשלה בנושא שמירה על האקלים, במסגרתה הוקצו מיליארדי שקלים לטיפוח טכנולוגיות אקלים. זנדברג קידמה מחקר ופיתוח בתחומי אנרגיה מתחדשת ופודטק במסגרת תוכנית רב שנתית שהעבירה בממשלה להגדרת תחומי עדיפות לאומיים טכנולוגיים בישראל. השרה זנדברג פעלה לביטול ההסכמים לשינוע נפט מהמפרץ הפרסי שעליהם חתמה חברת קצא"א במסגרת הסכמי אברהם. לקראת הבחירות לכנסת העשרים וחמש, הודיעה כי לא תתמודד בבחירות המקדימות של מרצ ולכן תום כהונת הכנסת העשרים וארבע היא תפרוש מהחיים הפוליטיים. הוצבה במקום ה-118 הסמלי ברשימת מרצ לבחירות. בשנת 2014 זנדברג הפכה לטבעונית. לאחר המעבר לטבעונות פעלה לקידום היצע המזון הטבעוני בכנסת, והגישה הצעות חוק להגנת בעלי חיים, ביניהן הצעה לאיסור על משלוחים חיים והצעה למניעת המתה של כלבים בריאים בכלביות עירונית. בין החוקים שנחקקו ביוזמת זנדברג: תיקון לחוק עבודת נשים (מס' 55) (חופשת אבהות) ב-2016, הקובע כי עובד יהיה רשאי להיעדר עד 5 ימים מהיום שלאחר יום הלידה של בת זוגו. דין ההיעדרות בשלושת הימים הראשונים כדין חופשה שנתית או חופשה ללא תשלום. תיקון לחוק הדיור הציבורי (זכויות רכישה) (מס' 6) ב-2015 הקובע כי בחישוב תקופת המגורים בדירה הציבורית לצורך קביעת הזכאות לרכישת הדירה, יובאו בחשבון גם תקופות מגורים מחוץ לדירה הציבורית, אם במהלכן הדיירת שהתה במקלט לנשים מוכות, או עזבה את הדירה בשל אלימות מצד בן הזוג. תיקון לחוק הביטוח הלאומי (מס' 191) ב-2017, הקובע כי מענק לידה ישולם ליולדת גם אם לא הזדקקה לאשפוז בקשר ללידה, ומאפשר, למעשה, מתן מענק לידה לנשים היולדות בבית, בתנאי שהלידה התקיימה בהתאם להוראות חוזרי משרד הבריאות בעניין לידות בית. תיקון לחוק עבודת נשים (מס' 62) ב-2020 (עם קארין אלהרר), הקובע כי מי שהעסיק עובדת ששהתה במקלט לנשים מוכות 150 ימים לאחר תום ימי היעדרותה יהיה זכאי בתום תקופת העסקתה למענק חד־פעמי בסכום של 5,000 שקלים חדשים. תיקון לחוק שוויון זכויות לאנשים עם מוגבלות (מס' 18) ב-2018 (עם קארין אלהרר ואחרים) הקובע שאדם עם מוגבלות מקצרת חיים יהיה זכאי לקבל הלוואה לדיור. זנדברג מתגוררת בתל אביב-יפו עם בן זוגה, אורי זכי, יו"ר הנהלת מרצ ולשעבר מנכ"ל ארגון "בצלם" בארצות הברית. לזנדברג שתי בנות, האחת מנישואים קודמים ובת משותפת עם זכי. במרץ 2019, כחלק מקמפיין הבחירות לכנסת העשרים ואחת של מפלגת מרצ, קיימה מעין טקס נישואין אלטרנטיבי עם בן זוגה מחוץ לבניין הרבנות הראשית בתל אביב. אתר האינטרנט הרשמי של תמר זנדברג אתר האינטרנט הרשמי של תמר זנדברג (באנגלית) תמר זנדברג, באתר הכנסת תמר זנדברג, ברשת החברתית פייסבוק תמר זנדברג, ברשת החברתית אקס (טוויטר) תמר זנדברג, ברשת החברתית אינסטגרם תמר זנדברג, סרטונים בערוץ היוטיוב תמר זנדברג, באתר כנסת פתוחה תמר זנדברג, באתר מרצ הכר את המועמדים עם תמר זנדברג, סרטון באתר יוטיוב (אורך: 26:15), בערוץ היוטיוב של מרצ ינון מגל‏, "אני מעשנת מריחואנה ואני לא פושעת ולא עבריינית", באתר וואלה, 24 באפריל 2014 נדב נוימן, ‏תמר זנדברג: "בקדנציה שלי תשתנה מדיניות ההפללה של מעשני קנאביס; ליצמן בא עם מלוא הרצינות", באתר גלובס, 1 באוגוסט 2015 סוגרים שבוע | ניר גונטז' מארח את תמר זנדברג, סרטון באתר יוטיוב, 19 בנובמבר 2015 ליאת רון, ‏"נמאס לי להיות שק החבטות של הימין", באתר גלובס, 4 בדצמבר 2015 פגישה עם רוני קובן | תמר זנדברג, סרטון בערוץ "כאן 11 - תאגיד השידור הישראלי", באתר יוטיוב (אורך: 28:43), 1 ביולי 2018 שרי מקובר-בליקוב, ‏"רבים על פוליטיקה": השרה תמר זנדברג ובן זוגה מתרגלים חיים כזוג פוליטי, באתר מעריב אונליין, 26 ביוני 2021 דוד בן בסט מראיין את תמר זנדברג, "הנבחרים", באתר YouTube, ‏18 באוגוסט 2017 דוד בן בסט מראיין את תמר זנדברג, "הנבחרים", באתר YouTube, ‏16 בנובמבר 2018 דוד בן בסט מראיין את תמר זנדברג, "הנבחרים", באתר YouTube, ‏10 במאי 2019 צבי זרחיה, "שר האוצר מסתכל על חוק חופשת אבהות דרך החור של הגרוש", באתר TheMarker‏, 30 באוקטובר 2013 רותם שטרקמן, צבי זרחיה, "אין לנו אף מזרחי במרצ והשמאל צריך לתת על כך את הדעת", באתר TheMarker‏, 31 בינואר 2013 רוית הכט, תמר זנדברג רוצה להיות איילת שקד של השמאל, באתר הארץ, 15 בפברואר 2018 אייל עופר, האתגר האמיתי של תמר זנדברג, באתר העין השביעית, 10 ביולי 2021 העירוניות בישראל - משאב בסכנת הכחדה, באתר TheMarker‏, 16 במרץ 2014 למה לבשתי טלית, באתר צו פיוס, 14 במרץ 2013 הגיע הזמן להשתחרר ממוסד הרבנות המיושן, באתר ynet, 1 בנובמבר 2012 אוניברסיטת בן-גוריון, אוניברסיטת בן-גוריון בנגב מייסדת: מכון לאומי לעיצוב וחקר מדיניות אקלים, באתר https://www.bgu.ac.il, ‏13.2.2024 שירית אביטן-כהן, מסלול המורות-החיילות בצה"ל נסגר, באתר nrg‏, 24 במרץ 2016 חברת הכנסת תמר זנדברג - פרטים אישיים, באתר m.knesset.gov.il ח"כ תמר זנדברג, באתר האינטרנט של מרצ תמר זנדברג: השמאל לא זכה לאמון הציבור כי לא היה ראוי לו באתר עבודה שחורה מיכל שפירא, חולדאי: חנין היה אפיזודה חולפת, באתר nrg‏, 13 בנובמבר 2008 נציגי העירייה בוועדות העירוניות באתר עיריית תל אביב יפו יעל שנער, מועדון החשפנות החדש בת"א: "אצלנו לא יהיה סקס, זה לא הכיוון", באתר TheMarker‏, 9 בפברואר 2012 חגי מטר, מחאה על מדרגות הרבנות: זוגות חד-מיניים מתנשקים, באתר nrg‏, 1 בנובמבר 2012 שני ליטמן, הנסיכות בגן גדלות להיות עובדות עניות, TheMarker W מרץ 2013 ענת שלו‏, עיריית תל אביב תבקש להפעיל תחבורה ציבורית בשבת, באתר וואלה, 21 בפברואר 2012 דניאל שמיל, משרד התחבורה: האוטובוסים בשבת - ספין של חולדאי, באתר TheMarker‏, 4 באפריל 2012 תמר זנדברג, פחות חניה בתל-אביב - זה טוב לכולנו, באתר ynet, 17 באפריל 2011 בשל האלימות בהפגנות: מרצ פרשה מהקואליציה של חולדאי, באתר וואלה, 26 ביוני 2012 עופר עיני בגד בנשים, ריאיון עם זנדברג באתר סלונה איתן כבל במתקפה חזיתית: "עופר עיני בגד בשליחות שלו" באתר מגאפון, 16 באפריל 2012 אריק בנדר, תמר זנדברג רצה למרצ והיא אופטימית מתמיד, באתר nrg‏, 22 באוקטובר 2012 ליאת זנד, ‏הפגנה מול בית ברק נגד תקיפה באיראן: "יגמרו לנו החיים", באתר גלובס, 12 באוגוסט 2012; גלעד מורג, עשרות מפגינים מול בית ברק, באתר ynet, 19 באוגוסט 2012 Esi MAX (2018-02-27), תמר זנדברג אצל רזי ברקאי מכחישה שהייתה בקבר ערפאת., נבדק ב-2024-09-19 אלי רוטמן, מבוכה לזנדברג: מכחישה שעלתה לקבר.., באתר כיכר השבת, ‏2018-02-25 אוניברסיטת בן גוריון, אוניברסיטת בן-גוריון בנגב מייסדת: מכון לאומי לעיצוב וחקר מדיניות אקלים, באתר אוניברסיטת בן גוריון, ‏13.02.2024 דני בלר, תמר זנדברג, ראשת מכון באוני' בן גוריון, נבחרה לכהן כיור ארגון "חיים וסביבה", באתר חדשות באר שבע והנגב, ‏19.09.24 אילן ליאור, המועמדים לכנסת מגייסים תרומות באינטרנט, באתר הארץ, 23 באוקטובר 2012 יהונתן ליס, ח"כיות השתתפו בתפילת נשות הכותל; לראשונה זה חודשים לא היו מעצרים, באתר הארץ, 12 במרץ 2013 נשות הכותל מתוך האתר הרשמי של תמר זנדברג למה לבשתי טלית / ח"כ תמר זנדברג באתר צו פיוס תמר זנדברג - תפקידים בכנסת ה-19, באתר m.knesset.gov.il מורן אזולאי, הצעת חוק: להתיר עישון והחזקת מריחואנה, באתר ynet, 30 באוקטובר 2013 אלף הפגינו בתל אביב בעד לגליזציה של קנאביס, באתר וואלה, 22 בדצמבר 2013 תמר זנדברג: "עישנתי קנאביס -- זה מעשה נורמטיבי לחלוטין", סרטון באתר יוטיוב (אורך: 05:15), מתוך התוכנית "מדברים על זה" אתר חיים וסביבה, יום הסביבה בכנסת וטקס הענקת אותות הגלובוס הירוק 2015 (ארכיון) החלטת ועדת האתיקה, 6 במרץ 2018 דפנה ליאל, ‏זנדברג: אוביל את מרצ ל-10 מנדטים, באתר ‏מאקו‏, 11 בינואר 2018 מורן אזולאי ורועי רובינשטיין, תמר זנדברג נבחרה ברוב סוחף להנהיג את מרצ: "ממחר נוביל מהפכה", באתר ynet, 22 במרץ 2018 ציוץ, בחשבון הטוויטר של עמית סגל. יניר קוזין, ‏תמר זנדברג עבדה עם היועץ הפוליטי של הימין, למרות שהכחישה, באתר מעריב אונליין, 24 במרץ 2018 מורן אזולאי, זנדברג מודה בקשר עם קלוגהפט ומתנצלת: "טעיתי בשיקול הדעת", באתר ynet, 25 במרץ 2018. חברת הכנסת תמר זנדברג - תפקידים בכנסת ה-21, באתר m.knesset.gov.il 22# תמר זנדברג, באתר Power Women 2018, ‏2018-07-09 תמר זנדברג, קריאה לועדת חקירה בפוסט בפייסבוק טל שניידר, ‏תוצאות המדגמים: קרב צמוד בין הליכוד וכחול לבן; לנתניהו אין 61 מנדטים, עוצמה יהודית בחוץ, באתר גלובס, 18 בספטמבר 2019 תמר זנדברג - תפקידים בכנסת ה-22, באתר m.knesset.gov.il דנה ירקצי‏, אווירת נכאים בעבודה-גשר-מרצ: "כחול לבן נהגו בחוסר אחריות", באתר וואלה, 2 במרץ 2020 חברת הכנסת תמר זנדברג - תפקידים בכנסת ה-23, באתר הכנסת שירית אביטן כהן ודני זקן, ‏ספירת הקולות הסתיימה: גוש הימין ללא ימינה עומד על 52 מנדטים, באתר גלובס, 23 במרץ 2021 חזקי ברוך, זו רשימת מרצ לכנסת ה-24, באתר ערוץ 7, 7 בינואר 2021 ישראל פישר, זנדברג מינתה מנכ"לית חדשה למשרד הסביבה: גלית כהן, בכירה במשרד, באתר TheMarker‏, 17 ביוני 2021 דן לביא, "להעביר את צער בע"ח ממשרד החקלאות להגנת הסביבה", באתר ישראל היום, 13 ביולי 2021 ציוץ, באתר Twitter, ‏13 ביולי 2021 ליברמן, זנדברג ומס הקנייה שיצית את העימות הבא, באתר וואלה, 19 ביולי 2021 נורית קדוש, חוק הפיקדון יורחב לבקבוקים גדולים בדצמבר, באתר כלכליסט, 5 ביולי 2021 נורית קדוש, חוק הפיקדון הורחב אך אין מי שיטפל במיחזור, באתר כלכליסט, 30 בספטמבר 2021 נורית קדוש, חוזרים לזרוק לפח: כך נכשל חוק מיחזור הבקבוקים, באתר כלכליסט, 11 ביולי 2022 שני אשכנזי, ‏ישראל מתחייבת להפחית 30% מפליטות המתאן שלה עד שנת 2030, אך לא מתייחסת לסקטור האנרגיה, באתר גלובס, 6 באוקטובר 2021 אילנה קוריאל, תוכנית 100 הצעדים של הממשלה להתמודדות עם משבר האקלים, באתר ynet, 24 באוקטובר 2021 יובל אזולאי, הממשלה אישרה: תוכנית לפיתוח טכנולוגיות אקלים ב-3 מיליארד שקל, באתר כלכליסט, 26 ביוני 2022 קורין דגני, המדינה מסמנת את תחומי המו"פ הקריטיים: ביומד, פודטק, אנרגיה מתחדשת וחלל, באתר TheMarker‏, 4 בספטמבר 2022 דיווח: הסכם הנפט בין ישראל לאיחוד האמירויות יבוטל, באתר ערוץ 7, 2114 בדצמבר 2021 יובל קרני, "אם השאלה היא בורקס או עוגייה, הבחירה שלי תמיד בורקס", באתר "ידיעות אחרונות", 3 בינואר 2019 Tamar Zandberg תמר זנדברג, באתר www.facebook.com 12 פוליטיקאים שלא ידעתם שהם צמחונים, באתר וואלה, 27 באוגוסט 2019 זאב קליין, איסור משלוחים חיים לשחיטה - אושר בטרומית, באתר ישראל היום, 15 בנובמבר 2018 ארז ארליכמן, הצעת חוק: איסור המתת כלבים בריאים חסרי בית, באתר ynet, 14 ביולי 2015 טלי חרותי-סובר, חוק חופשת אבהות עבר במליאה: "יקבלו את הזכות המובנת מאליה להיות עם ילדיהם", באתר TheMarker‏, 27 ביוני 2016 חוק הדיור הציבורי (זכויות רכישה) (תיקון מס' 6), התשע"ו-2015, באתר main.knesset.gov.il חוק הביטוח הלאומי (תיקון מס' 191), התשע"ז-2017, באתר main.knesset.gov.il חוק עבודת נשים (תיקון מס' 62), התשפ"א-2020, באתר main.knesset.gov.il חוק שוויון זכויות לאנשים עם מוגבלות (תיקון מס' 18), התשע"ח-2018, באתר main.knesset.gov.il ליאורה גולדנברג-שטרן, ‏מזל טוב: בת נולדה לחה"כ תמר זנדברג ובן זוגה, באתר מעריב אונליין, 16 בפברואר 2020 גלעד כהן, ‏צפו: תמר זנדברג התחתנה "כדת מרצ וישראל החופשית", באתר כיפה, 28 במרץ 2019.